সাওরাইল ইউনিয়ন
সাওরাইল ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন। সাওরাইল ইউনিয়নের অন্যতম আকর্ষণীয় স্থান হল বিশই সাওরাইল জমিদার বাড়ি। ইউনিয়নের বিশই সাওরাইল গ্রামে এখনো জমিদার বাড়িটির বিশাল পুকুর, প্রায় ২৫০ বছর পুরাতন মন্দির এবং অন্যান্য প্রাচীন স্থাপনা রয়েছে। এছাড়াও গড়াই নদীর পাড়, সিরাজপুরের হাওর, ছোট ছোট অসংখ্য খাল এবং সবুজ গ্রাম এই ইউনিয়নকে দিয়েছে অন্যরকম সৌন্দর্য।